放假喇,最好嘅活动当然就系去主题乐园玩啦!香港有唔少主题乐园同适合亲子的景点,非常适合成班朋友或一家大细一齐去玩!同一张门飞点解要买贵咗先,所以我哋综合了全港10个主题乐园门票优惠,即去抢购门飞,为下个旅程做好准备!
虽然近年香港有唔少嘅历史被消失,但保留落来嘅古迹,你又有去认识吗?我哋无意中经过九龙城嘅时候,就发现呢个已被活化嘅石屋家园.其实喺香港,能够成功活化嘅项目唔多,好多古迹一系过度商业化,一系就宣传不足,而石屋家园相信就系后者.如果大家路过九龙城嘅时候,不妨花少少时间参观一吓石屋家园,影相打卡同时,认识二战后嘅香港家园.
去伦敦旅行,除咗行吓博物馆,睇吓历史古迹,有无谂过原来可以观鸟呢?呢个有英伦版南生围之称嘅Walthamstow Wetlands,系伦敦市中心内嘅湿地公园,免费入场之余,仲有唔少打卡位,遇啱时间仲可以见到候鸟呢,重点系够晒方便,坐地铁就可以嚟到喇!
想影毕业相?打卡?少女风?文青系?甚至系时空穿梭主题,都可以嚟到位于元朗嘅绿色隧道!呢条绿色隧道本身名为NS220,主要系连接大旗岭路同朗河路嘅行人隧道,因为当年郑秀文嘅"八公里"MV就喺呢度取景而开始为人认识,到近嚟因为大家多咗留喺香港本地游,令呢条隧道再次声名大噪,所以今日我就带A姐嚟到绿色隧道打卡影靓相喇!
香港有唔少观景台,可以从唔同角度欣赏香港嘅景色,其中大部分观景台都喺行山径或家乐径内,但当中都有唔少观景台系揸车可以直达,啱晒我哋呢啲懒人,今日我哋就揸住1064去到龙翔道观景台,欣赏九龙半岛嘅景色.
[鸭州好去处]以前去鸭州除咗跟团,唯一嘅方法就系去到位于禁区内嘅沙头角公众码头坐街渡喇.但最近船公司声威就开设咗新航线,由马料水往返吉澳同鸭洲,方便游客.航线逢星期六,日及公众假期服务,来回票价$90,单程$50.而我哋上次去咗沙头角玩,就顺便去埋鸭州玩啦!
香港疫情好转,政府逐步放宽社交距离措施.政府亦宣布第32届嘅香港书展2022将于2022年7月20至7月26日于香港会议展览中心举行.我哋为大家整理咗第32届香港书展2022嘅展览地点,展览日期,开放时间等资讯!书展主题,门票同票价仍有待官方公布!
香港系一个宗教自由嘅地方,加上曾经为英国嘅殖民地,所以历史上有唔少宗教团体都会植根香港,再面向中国;加上多元种族同文化背景,香港有超过三百万人信奉唔同宗教.为咗了解更多有关香港嘅少数教派故事,我哋就参加咗Hong Kong Free Tours举办嘅香港宗教多元之旅一天团,走访四间较少人认识嘅宗教:伊斯兰教,印度教,耶稣基督后期圣徒教会(摩门教)同锡克教,深入宗教场所了解佢哋嘅故事,系一个充满深度嘅旅行团呀!
近排天气非常舒服,最啱就系去远足郊游,呼吸一吓新鲜空气啦!今次我哋就嚟到大潭水塘嘅大潭水务文物径(又名大潭笃水塘),大潭水塘够晒简单易行,适合行山初哥同一家大细.大潭水塘内有好多欧洲式石桥,超靓水塘同壮观水坝.如果秋冬季嚟有红叶睇;如果大雨过后,仲有机会见到难得一见嘅大潭水塘排洪添!啱晒大家影相打卡,玩足一日!
唔知你有冇谂过,踩住㗎单车,两边系湿地同红树林,可以一边感受大自然嘅凉风,听住雀仔嘅叫声,欣赏候鸟嘅飞翔,悠然自得咁享受一次郊游旅程呢?呢个地方原来香港都有,位于天水围嘅尖鼻咀,可以欣赏后海湾嘅大自然景色,同时远眺对岸深圳蛇口一带嘅繁荣,无论系踩单车定选择行路,都系一个唔错嘅一天游选择.